Diari Oficial de la Generalitat Valenciana


Sumari del DOGV 2490, del 18-04-1995 (1995/834437)

ORDRE de 30 de març de 1995, de la Conselleria de Cultura, per la qual es convoca un concurs públic per a la concessió de quatre beques de formació i perfeccionament per a restauradors a realitzar en el museu Sant Pius V, de València.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/30/(1)/dof/vci/html**

### Dades del document

Número de DOGV
:   2490

Data del DOGV
:   18-04-1995

Secció del DOGV
:   DISPOSICIONS GENERALS

Número del document
:   1995/834437


Data del document
:   30-03-1995

Organisme emissor
:   Conselleria de Cultura

Tipus de document
:   Ordre

ORDRE de 30 de març de 1995, de la Conselleria de Cultura, per la qual es convoca un concurs públic per a la concessió de quatre beques de formació i perfeccionament per a restauradors a realitzar en el museu Sant Pius V, de València.   
La Conselleria de Cultura duu a terme unes campanyes de formació i perfeccionament de restauradors orientades, també, a aconseguir un increment de la labor conservadora dels valuosos fons artístics del museu Sant Pius V, aprofitant racionalment el temps que necessàriament no hagen d'estar exposats al públic, i coincidint amb el projecte de reforma i ampliació de l'edifici que els conté.   
La conservació d'aquests fons museístics, inclús en les tasques més senzilles de manteniment i consolidació, requereix uns coneixements tècnics especialitzats i la comprovació d'una experiència en tasques semblants ja realitzades. És per això que per a seleccionar els tècnics més adequats per a un millor aprofitament dels seus coneixements i de l'experiència i formació que puguen rebre en el museu, fent ús de les facultats conferides per la Llei 5/1983, de 30 de desembre, de Govern Valencià,  
ORDENE:  
Primer  
Es convoca concurs públic per a la concessió de quatre beques de formació i perfeccionament per a restauradors a realitzar en el museu Sant Pius V, de València, i s'aproven les bases per les quals es regeix aquesta convocatòria i els models d'instàncies, incloses com a annex I, II i III en aquesta ordre.  
Segon  
L'import total d'aquestes beques és de tres milions dues-centes mil (3.200.000) pessetes pagadores a càrrec de la partida pressupostària 90.49.776.90, codi línia 4.05, del pressupost de 1995.  
DISPOSICIONS FINALS  
Primera  
Es delega el director general de Patrimoni Artístic per a la facultat de concedir aquestes beques i se l'autoritza perquè dicte les resolucions necessàries per al desplegament i execució d'aquesta ordre.  
Segona  
Aquesta ordre vigeix el mateix dia que es publica al Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu, d'acord amb el que disposa l'article 58 de la Llei Reguladora de la Jurisdicció Contenciosa Administrativa de 27 de desembre de 1956, en el termini de dos mesos comptadors des del dia de la seua publicació en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, conforme amb el que diposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de març de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases per a la concessió de quatre beques de formació i perfeccionament per a restauradors a realitzar en el museu Sant Pius V, de València.  
Primera. Objecte  
Les beques s'atorguen amb l'objectiu de facilitar als professionals de la restauració que reunesquen els requisits indicats més avall, l'aprenentatge de noves tècniques i criteris, així com de donar-los la possibilitat de participar amb els equips tècnics del museu en la conservació i restauració de les obres pictòriques que custodia el Museu Sant Pius V.  
Segona. Modalitats i dotació econòmica  
1. Es convoquen quatre beques que es distribuiran de la manera següent:  
a) Tres beques per a restauradors de pintura sobre llenç i taula.  
b) Una beca per a restauradors de paper.  
Cada participant podra optar solament por una modalitat.  
2. La dotació de cada beca serà de vuit-centes mil (800.000) pessetes, que es pagaran en vuit mensualitats de cent mil pessetes cadascuna, a partir de la concessió d'aquesta i del lliurament previ d'un certificat d'aprofitament expedit pel director del museu.  
Tercera. Requisits dels aspirants  
Les beques objecte d'aquesta convocatòria s'adjudicaran mitjançant un concurs entre els aspirants que posseesquen els requisits següents i els acrediten documentalment:  
1. Tenir la nacionalitat espanyola i residir en l'àmbit de la Comunitat Valenciana.  
2. Els aspirants a les beques de formació i perfeccionament per a restauradors a realitzar en el museu Sant Pius V de València hauran de ser titulats superiors, i haver cursat assignatures de restauració, o be tenir el títol de diplomat en restauració per l'Escola Superior de Conservació i Restauració de Béns Culturals, i posseir experiència en el camp de la restauració de pintura sobre llenç i taula o de paper, segons la modalitat en la que participe.  
3. Haver finalitzat els estudis específics exigits en l'apartat 2 en els darrers cinc anys.  
4. No haver obtingut amb anterioritat aquest tipus beca en el Museu Sant Pius V.  
Quarta. Sol·licituds  
1. Les sol·licituds, que se formalitzaran segons el model de l'annex II o III, segons la modalitat en la que participe, podran presentar-se en el termini de vint dies a partir de l'endemà que es publique aquesta convocatòria en el Diari Oficial de la Generalitat Valenciana.  
2. Les sol·licituds, dirigides a la Conselleria de Cultura, podran presentar-se en el Registre General d'aquesta conselleria, a les direccions territorials de Cultura de València, Castelló o Alacant, o en els centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Aquestes sol·lidituds hauran d'incloure:  
a) Instància en la qual figuraran les dades següents: nom i cognoms, DNI, adreça completa, telèfon de contacte, la confirmació de les circumstàncies fixades en la base tercera i l'acceptació de totes les condicions establertes en les presents bases, i una relació de la documentació que s'adjunta.  
b) Fotocòpia compulsada de la titulació acadèmica.  
c) Fotocòpia compulsada de l'expedient acadèmic.  
d) Currículum del sol·licitant.  
e) Memòria d'algun treball de restauració de pintura sobre llenç i taula o de paper, segons la modalitat en la que participe, realitzat per l'aspirant.  
f) Els treballs adduïts en el currículum es documentaran mitjançant un certificat del propietari o be de l'empresa, per als quals s'haja treballat.  
g) Les sol·licituds o beques que hom haja sol·licitat o que hagen estat atorgades per altres administracions, i ens públics o privats.  
3. Si la sol·licitud no inclou totes les dades exigides o hi manca documentació acreditativa, s'instarà la persona interessada perquè en el termini de deu dies solucione aquests defectes, amb l'advertència que si no ho fa així no es cursarà la sol·licitud incompleta i s'arxivarà l'expedient sense cap altre tràmit més.  
Cinquena. Mèrits i proves pràctiques avaluables en el concurs  
Les condicions de mèrit, que hauran de presentar-se justificades adequadament, les proves pràctiques avaluables per la comissió qualificadora, i les puntuacions que aquesta atorgarà són les següents:  
1. Mèrits avaluables.  
a) Per a les beques per a restauradors de pintura sobre llenç o taula: altres títols (doctorat); expedient acadèmic (matrícules); cursos específics de restauració de pintura sobre llenç o taula (40 o més hores); altres beques de restauració de pintura; experiència en restauració artística; experiència en restauració de pintura sobre llenç o taula; ponències i comunicacions a congresos, sobre restauració; publicacions sobre restauració, que puguen al·legar-se documentalment, es valoraran de 0 a 6 punts. Aquest apartat de mèrits serà eliminatòri per als qui no arriben als 3 punts.  
b) Per a la beca per restauradors de paper: altres títols (doctorat); expedient acadèmic (matrícules); cursos específics de restauració de paper (40 o més hores); altres beques de restauració de paper; experiència en restauració artística; experiència en restauració de paper; ponències i comunicacions a congressos sobre restauració; publicacions sobre restauració, que puguen al·legar-se documentalment, es valoraran de 0 a 6 punts. Aquest apartat de mèrits serà eliminatori per als qui no arriben als 3 punts.  
2. Realització d'una prova teòrico-pràctica determinada per la comissió, consistent en un diagnòstic, un projecte de restauració i l'execució d'aquest, sobre una obra referida a la matèria de la convocatòria, escollida per insaculació; la qual s'avaluarà entre 0 i 10 punts. Cadascuna de les tres parts de la prova teòrico-pràctica serà eliminatòria si la comissió observa inexperiència o perill per a la integritat de l'obra a restaurar.  
Sisena. Resolució de la convocatòria  
Per a la valoració dels mèrits i les proves que realitzen els sol·licitants es constituirà una comissió qualificadora integrada per:  
- President: el director general de Patrimoni Artístic o la persona en qui delegue.  
- El director del museu Sant Pius V.  
- El cap del Servei de Patrimoni Cultural, Belles Arts i Museus.  
- Dos restauradors designats per la Direcció General de Patrimoni Artístic.  
- Actuarà com a secretari, amb veu però sense vot, un tècnic de Belles Arts i Museus, del Servei de Patrimoni Cultural, Belles Arts i Museus.  
Es faculta la comissió qualificadora per a realitzar per mitjà dels seus membres, o a través de l'assessorament d'altres tècnics, totes les comprovacions que calguen a fi de qualificar millor els mèrits adduïts i els treballs o proves que s'hi realitzen; i de fer un seguiment periòdic del treball realitzat durant la beca. La comissió podrà tenir tants assessors com estime convenient.  
Finalitzada la valoració dels mèrits i les proves avaluables corresponents a cada expedient, la comissió qualificadora trametrà l'acta del concurs amb la proposta d'adjudicació a la Direcció General de Patrimoni Artístic per tal que el director general adjudique les beques per a restauradors de pintura sobre llenç i taula i per a restauradors de paper, per delegació de la consellera de Cultura.  
Si en el termini de tres mesos, comptadors des del dia que finalitza el termini de presentació de sol·licituds, no s'aprova la resolució corresponent a aquesta convocatòria, s'entendrà que totes les peticions presentades resten desestimades.  
Així mateix, la comissió qualificadora podrà formular una proposta en el sentit que la beca siga declarada no adjudicada si, segons el seu parer, no hi ha concursants amb mèrits suficients per a merèixer l'adjudicació, o no hi han superat les proves pràctiques.  
Setena. Incompatibilitat de la beca  
Les beques són incompatibles amb la realització de treballs o estudis que dificulten el compliment de la finalitat proposada, i/o la possessió d'altres beques o ajudes semblants.  
Vuitena. Obligacions del becari  
1. Tindrà la consideració de beneficiari de la beca el destinatari dels fons públics que haja de realitzar l'activitat que en fonamentà l'atorgament o que es trobe en la situació que en legitima la concessió.  
2. Les obligacions del becari o beneficiari consistiran a:  
a) L'ampliació i el perfeccionament dels seus coneixements en la matèria, mitjançant la col·laboració amb el personal tècnic del museu en els treballs específics que la direcció del centre li encomane; per a la qual cosa haurà de romandre en els locals del centre i realitzar l'horari que establesca la Direcció General de Patrimoni Artístic.  
b) La submissió a les actuacions de control financer que corresponen a la Intervenció General, en relació amb la beca concedida.  
c) Comunicar a l'entitat que la concedeix l'obtenció d'altres beques, subvencions o ajudes per a la mateixa finalitat, procedents de qualsevol administració o ens públic.  
d) Acreditar, en el termini màxim de 10 dies comptadors des del següent al de la notificació de la concessió, que es troba al corrent de les obligacions tributàries i de la Seguretat Social des de 12 mesos abans de la data de concessió de la beca, d'acord amb l'establert a l'Ordre de 7 de gener de 1991, de la Conselleria d'Economia i Hisenda (DOGV 05.02.91).  
Novena. Resultats científics  
Els resultats científics derivats dels treballs que realitze el becari restaran en propietat de la Conselleria de Cultura, i no podran ser utilitzats pel becari sense l'autorització corresponent.  
Deu. Pròrroga  
En acabar el període de treball, el director del Museu Sant Pius V elaborarà un informe sobre l'aprofitament de les beques i l'interès de prorrogar-les, el qual serà comprovat i valorat per la comissió qualificadora, la qual si escau, elevarà proposta al director general de Patrimoni Artístic qui, per delegació de la consellera de Cultura, resoldrà la pròrroga de les beques fins a un total de 18 mesos, com a màxim, des de la concessió, condicionada a l'existència de crèdit pressupostari adequat i suficient, i sobre la dotació d'aquestes.  
Onze. Naturalesa de les beques  
Aquestes beques són de formació i perfeccionament de coneixements juntament amb els tècnics especialistes del Museu Sant Pius V.  
El fet d'haver fet ús de la beca no estableix cap tipus de relació laboral amb la Conselleria de Cultura, ni amb el museu San Pius V, ni significa cap compromís per a la incorporació posterior del becari a la plantilla d'aquest centre.  
Dotze. Contravencions i disposicions subsegüents  
La Conselleria de Cultura, podrà suspendre, a proposta de la Comissió Qualificadora, qualsevol beca concedida, previa audiència a l'interessat, quan el beneficiari incorresca en qualsevol de les causes següents:  
a) no realitzar l'activitat que motivà la concessió  
b) deixar de reunir els requisits exigits.  
c) incomplir, sense cap justificació, les condicions establertes en la present convocatòria.  
Tretze  
Tota alteració de les condicions tingudes en compte per a la concessió de les beques, i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
Catorze  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:  
a) Obtenir la beca sense complir les condicions que s'hi requereixen.  
b) Incompliment de la finalitat per a la qual fou concedida la beca.  
c) Incompliment de les condicions imposades al beneficiari amb motiu de la concessió de la beca.


Còpia Permalink ELI